‘No quieren que lo sepas’, el llibre de Jesús Cintora obri en 2023 el cicle de ‘Encuentros para evitar la ceguera’ de la regidoria de Joventut i Infància
13 de febrer 2023

Davall el títol ‘_Cuando el destino nos alcance: encuentros para evitar la ceguera’_, el departament de Joventut i Infància de l'Ajuntament de Sagunt, dona continuïtat al projecte de trobada amb pensadors i escriptors amb la idea d'obrir un debat sobre diferents qüestions que ens afecten o afectaran en un futur. Per exemple què fer amb el canvi climàtic, el territori, la comunitat, la manera d'organitzar-nos, la importància de la memòria i la història per a encarar el futur, el periodisme etc. En esta quarta cita el protagonisme és per al món del periodisme i serà Jesús Cintora qui presentarà el seu assaig _No quieren que lo sepas_.

 El periodista és un dels referents del periodisme polític i social a Espanya i ha presentat espais com _Las cosas claras_, en TVE; _Las mañanas de Cuatro_, en Mediaset; _Carretera y manta_, en La Sexta; diversos programes en la Cadena SER, on va treballar amb Iñaki Gabilondo. La presentació serà el dijous dia 16 de febrer a les 18.30 hores a la sala principal del Casal Jove del Port i està oberta a tota la població interessada.

Cintora ha unit la publicació de _No quieren que lo sepas_ a una gira per tot Espanya amb actes oberts a les preguntes del públic. Els assistents mostren curiositat, sobretot, per allò que passa per darrere en el món de la televisió, del periodisme en general, de la política o de l'economia. El periodista, amb més de 25 anys d'experiència presentant programes en el gremi, tant en televisió com en ràdio respon sense reserves.

En _No quieren que lo sepas_, Cintora investiga, opina i mostra un mapa del vertader repartiment de poder a Espanya, dels taps que frenen els avanços i fa una aposta per la regeneració. L'autor partix d'una bella narració de la seua infància a la fi dels 70 i començaments dels 80. Fill d'una mestressa de casa i d'un ramader de poble, Jesús Cintora s'endinsa així en els seus inicis en el periodisme i les traves que s'ha anat trobant per a exercir la professió amb no pocs pals a les rodes.

L'acte és gratuït, però és necessària invitació en la pàgina [www.notikumi.com](http://www.notikumi.com).  Estes invitacions han pogut tramitar-se des del dia 9/02/2023.

![](/media/h5ucufut/c_jesuscintora.jpg?width=587&height=782)

*   [](http://www.facebook.com/sharer.php?u=https://aytosagunto.es/va/actualitat/no-quieren-que-lo-sepas-el-llibre-de-jesus-cintora-obri-en-2023-el-cicle-de-encuentros-para-evitar-la-ceguera-de-la-regidoria-de-joventut-i-infancia/ "Facebook")
*   [](http://twitter.com/share?url=https://aytosagunto.es/va/actualitat/no-quieren-que-lo-sepas-el-llibre-de-jesus-cintora-obri-en-2023-el-cicle-de-encuentros-para-evitar-la-ceguera-de-la-regidoria-de-joventut-i-infancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/no-quieren-que-lo-sepas-el-llibre-de-jesus-cintora-obri-en-2023-el-cicle-de-encuentros-para-evitar-la-ceguera-de-la-regidoria-de-joventut-i-infancia/ "Linked In")
*   [](mailto:?body=https://aytosagunto.es/va/actualitat/no-quieren-que-lo-sepas-el-llibre-de-jesus-cintora-obri-en-2023-el-cicle-de-encuentros-para-evitar-la-ceguera-de-la-regidoria-de-joventut-i-infancia/)